Республикэм щынэхъыфIхэм хабжэ
Къуажэм ЩэнхабзэмкIэ и унэр республикэм щынэхъыфIхэм хабжэ. Ар нэхъыжьхэми, зи щIалэгъуэхэми, ныбжьыщIэхэми я кIуапIэщ.
Псынабэ ЩэнхабзэмкIэ и унэр 1987 гъэм яухуащ. Илъэс щэщI нэблагъэ дэкIри, ар къанэ щымыIэу зэрагъэпэщыжащ икIи Къэбэрдей-Балъкъэрым щынэхъ уардэхэм ящыщ зы хъуащ.
Къуажэ куэдым щаIэщIэхужа кинор мыбы къыщагъэлъагъуэ, артист цIэрыIуэхэр къыщрагъэблагъэ, концертхэр щекIуэкI къудейкъым абы. Мыращ здэщыIэр къуажэ администрацэм, Iуэхугъуэ куэд щызэфIагъэкI центрым, библиотекэм, полицэм и щIыпIэ пунктым я хэщIапIэхэр.
КъищынэмыщIауэ, ЩэнхабзэмкIэ унэм ныбжьыщIэ-хэм лэжьыгъэшхуэ щыдрагъэкIуэкI. Адыгэ къафэм, щыгъэ зэIущэным цIыхуищэм щIигъу къокIуалIэ. Абыхэм я Iуэхухэр дагъуэншэу къызэрегъэпэщ гупжьейхэмкIэ художественнэ унафэщI Балъкъэр Iэсият. Индарокъуэ Iэминэ ЩэнхабзэмкIэ унэм и художественнэ унафэщIщ, Хьэмгъуокъу Элинэ хореографщ.
